Melastik Ke Hatimu (musim 1)

Musim pertama Melastik Ke Hatimu, memulakan tayangan perdana di Slot Lestary TV3 bermula pada 21 Januari 2021 hingga 11 Februari 2021 menggantikan Hadiah Dari Tuhan dan digantikan oleh Romantika 4 Hari 3 Malam.

 Sinopsis 
Mengisahkan Haura (Janna Nick) seorang pekerja kilang yang berpewatakkan kasar, tetapi hidupnya sering diatur oleh ibunya. Percintaan Haura dengan jejaka pilihannya, Naim (Hafidz Roshdi) dihalang oleh ibunya, Mak Limah (Azizah Mahzan) kerana Mak Limah hanya mahu bermenantukan orang kaya demi kesenangan keluarga mereka. Naim pula hanyalah seorang peon, yang semestinya dipandang rendah oleh Mak Limah.

Bukan Haura sahaja, malah kakaknya Faida (Puteri Sarah Liyana) juga dijodohkan oleh Mak Limah untuk berkahwin dengan Azzam, seorang yang berada juga atas sebab yang sama. Faida sebagai seorang anak yang baik mengikut kemahuan ibunya. Namun, Mak Limah kecewa apabila selepas berkahwin, dia mendapati Azzam walaupun seorang yang berada, tetapi dia juga merupakan seorang yang kedekut.

Naim pula sedar yang Mak Limah enggan bermenantukannya namun dia tidak mudah berputus asa dan cuba mengambil hati keluarga Haura. Haura yang sering bermasalah ditempat kerja mula menarik perhatian Pengurusnya, Ziyyad (Andi Bernadee). Ziyyad pula mula menyimpan perasaan terhadap Haura dan mula mengumpul maklumat tentang Haura secara rahsia. Dalam masa yang sama, Mak Limah bertemu Naim dan mengatakan dia setuju dengan hubungan Naim dengan anaknya tetapi dengan syarat pertunangannya adalah Naim mesti membawa wang hantaran sejumlah RM20 ribu. Naim bersetuju dengan syarat tersebut dan akan berusaha untuk mendapatkan wang tersebut.

Namum, pada hari pertunangannya, Naim tidak muncul dan tidak dapat dihubungi. Haura sangat kecewa dan oleh kerana marah dia menyerahkan kepada ibunya untuk buat keputusan selanjutnya. Dalam pada itu, Ziyyad yang mengetahui situasi Haura muncul menjadi penyelamat dengan menghantar rombongan meminang. Merasa lega dengan kehadiran Ziyyad, Mak Limah menerima lamaran Ziyyad dengan hati terbuka apatah lagi mengetahui Ziyyad merupakan pengurus kilang tempat Haura bekerja.

Adakah Haura akur dengan keputusan ibunya dan menerima Ziyyad? Adakah Naim akan merelakan Haura begitu sahaja?

Pelakon

Pelakon utama
 Andi Bernadee sebagai Ziyyad
 Janna Nick sebagai Haura Annisa
 Hafidz Roshdi sebagai Naim
 Jalaluddin Hassan sebagai Wan Asri
 Azizah Mahzan sebagai Mak Limah
 Puteri Sarah Liyana sebagai Faida
 Azrel Ismail sebagai Azzam
 Afifah Nasir sebagai Ain
 Wanna Ali sebagai Natasya
 Norman Hakim sebagai Jeffri
 Wani Kayrie sebagai Fatin
 Ezzrin Loy sebagai Nadim
 Ridzuan Hashim sebagai Kadir
 Noniswara sebagai Nik Shaimah
 Idzham Ismail sebagai Lukman
 Qasehku Effa Al Habshee sebagai Mak Leha

Pelakon kanak-kanak
 Cassia Iman sebagai Inayah
 Ahmad Daiyan Yussof sebagai Baby Faida
 Riana Reezhan Rahmat sebagai Baby Faida / Haura

Rujukan

Pautan luar
Kategori:Musim siri drama televisyen Malaysia